[{"text_idx": "#000000", "text": "Mae pobl Bangor yn dal i siarad am y diwrnod hyd heddiw - y diwrnod y daeth cewri Napoli i Ffordd Farrar a cholli yn erbyn y ti\u0302m lleol o chwaraewyr rhan-amser."}, {"text_idx": "#000003", "text": "Fel tamaid i aros pryd, dyma i chi oriel luniau sy'n cyfeirio at y dair ge\u0302m arwrol chwaraeodd Bangor yn erbyn Napoli yn 1962. Diolch i glwb Pe\u0302l-droed Dinas Bangor am gael cyhoeddi'r lluniau."}, {"text_idx": "#000007", "text": "Disgrifiad o\u2019r llun, Y ddau di\u0302m i wynebu ei gilydd yn y rhaglen swyddogol"}, {"text_idx": "#000008", "text": "Disgrifiad o\u2019r llun, Y cefnogwyr yn llifo i'r maes ar o\u0302l buddugoliaeth hanesyddol Bangor o 2-0 yn erbyn Napoli. Roedd Roy Matthews wedi rhoi'r ti\u0302m cartre ar y blaen ychydig cyn hanner amser. Sgoriodd Ken Birch o'r smotyn i ddyblu'r fantais ar gyfer yr ail gymal fyddai'n cael ei chwarae yn yr Eidal"}, {"text_idx": "#000009", "text": "Disgrifiad o\u2019r llun, \"Napoli yn methu yn erbyn ti\u0302m di-nod o Brydain\". Pennawd di-flewyn-ar-dafod papur newydd y Corriere Dello Sport ar o\u0302l y canlyniad annisgwyl"}, {"text_idx": "#000011", "text": "Disgrifiad o\u2019r llun, Rhai o gewri Napoli ddaeth yn agos iawn at gael eu curo gan chwaraewyr rhan-amser Bangor"}, {"text_idx": "#000012", "text": "Disgrifiad o\u2019r llun, Yn yr ail gymal yn Napoli ar Medi 26, o flaen torf o 80,000, mi lwyddodd y ti\u0302m cartref i ganslo mantais Bangor gyda Mariani a Ronzon yn ei gwneud hi'n 2-2 dros y ddau gymal. Roedd hi'n ymddangos mai'r Cymry fyddai'n ennill lle yn y rownd nesa ar o\u0302l i Jimmy McAllister sgorio. Ond llwyddodd Pornella i sgorio drydedd go\u0302l i'r Eidalwyr a sicrhau y byddai'r ddau glwb yn gorfod chwarae eto."}, {"text_idx": "#000013", "text": "Disgrifiad o\u2019r llun, Yn Highbury, cartref Arsenal, y daeth yr antur i ben i'r gwy\u0302r o Ogledd Cymru gyda Napoli yn ennill o 2-1. Unwaith eto Jimmy McAllister sgoriodd i Fangor. Er gwaetha'r siom, mae pobl hyd heddiw yn dal i so\u0302n am y pnawn o Fedi yn 1962 pan lwyddodd y ti\u0302m rhan-amser o gynghrair Sir Gaer i drechu'r cewri o'r Eidal."}, {"text_idx": "#000014", "text": "Disgrifiad o\u2019r llun, Roedd camp Bangor yn stori 'Roy of the Rovers' go iawn, ond yng nghomic 'The Hornet' y cafodd y stori dylwyth teg yma ei chyhoeddi yn 1964"}, {"text_idx": "#000015", "text": "Prif StraeonMo\u0302n: 'Siom' ymgyrchwyr ar o\u0302l caniata\u0301u fferm solarPublished4 awr yn o\u0302l'Achub' naw o staff cartref gofal yn LlangollenPublished31 munud yn o\u0302l'Gwrthwynebu prosiectau ynni gwynt yn anfoesol'Published4 awr yn o\u0302l"}, {"text_idx": "#000016", "text": "Mo\u0302n: 'Siom' ymgyrchwyr ar o\u0302l caniata\u0301u fferm solar"}, {"text_idx": "#000017", "text": "'Achub' naw o staff cartref gofal yn Llangollen"}, {"text_idx": "#000019", "text": "CylchgrawnPafiliwn 20,000 o seddi 1893... a'r ddyled ddaeth wedynIfan Davies: Rhestr chwarae caneuon 'chillout'Lluniau: Cyngerdd 'chillout' Sian EleriSut mae denu adar i'r ardd?Ble nesa' i di\u0302m rygbi Cymru?5 cornel o Gymru ar ochr arall y ffinCarchar yn 'agoriad llygad i anghyfiawnder'Ateb y Galw: Yr athro Jerry HunterY stori tu o\u0302l i Ca\u0302n i Mam"}, {"text_idx": "#000020", "text": "Pafiliwn 20,000 o seddi 1893... a'r ddyled ddaeth wedyn"}, {"text_idx": "#000021", "text": "Ifan Davies: Rhestr chwarae caneuon 'chillout'"}, {"text_idx": "#000024", "text": "Ble nesa' i di\u0302m rygbi Cymru?"}, {"text_idx": "#000025", "text": "5 cornel o Gymru ar ochr arall y ffin"}, {"text_idx": "#000026", "text": "Carchar yn 'agoriad llygad i anghyfiawnder'"}]